Държавен вестник, бр. 51, 2003 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  51
ръководители на държавни институции, създаде-
ни със закон или с акт на Министерския съвет,
които имат функции във връзка с осъществява-
нето на изпълнителната власт, изпълнителните
директори и членовете на надзорния и на изпъл-
нителния съвет на Агенцията за приватизация и
на Агенцията за следприватизационен контрол.
Чл. 22. (1) Не могат да бъдат членове на
съветите на директорите, на надзорните и на
управителните съвети на едноличните акцио-
нерни дружества с държавно участие в капита-
ла физически лица, които:
1. от свое или от чуждо име извършват тър-
говски сделки;
2. са съдружници в събирателни, в коман-
дитни дружества и в дружества с ограничена
отговорност;
3. са лишени с присъда или с администра-
тивно наказание от правото да заемат матери-
алноотчетническа длъжност;
4. са били членове на управителен или кон-
тролен орган на дружеството, прекратено по-
ради несъстоятелност през последните две го-
дини, предхождащи датата на решението за
обявяване на несъстоятелността, ако са остана-
ли неудовлетворени кредитори;
5. са съпрузи или роднини до трета степен по
права или по съребрена линия, включително по
сватовство, на друг член на орган на управле-
ние на дружеството;
6. са управители или членове на изпълни-
телни или контролни органи на друго търгов-
ско дружество с държавно участие в капитала;
7. са народни представители, министри, об-
ластни управители, заместник областни упра-
вители, кметове, заместник-кметове, кметски
наместници, секретари на общини, председате-
ли на държавни агенции, членове на държавни
комисии, изпълнителни директори на изпъл-
нителни агенции, ръководители на държавни
институции, създадени със закон или с акт на
Министерския съвет, които имат функции във
връзка с осъществяването на изпълнителната
власт, изпълнителните директори и членовете
на надзорния и на изпълнителния съвет на Аген-
цията за приватизация и на Агенцията за след-
приватизационен контрол;
8. не отговарят на други изисквания, предви-
дени в устава на дружеството.
(2) Забраните по ал. 1, т. 1 и 2 се прилагат,
когато се извършва дейност, сходна с дейност-
та на дружеството.
(3) Не могат да бъдат изпълнителни члено-
ве на съветите на директорите лица, които ра-
ботят по трудов договор или по служебно пра-
воотношение.
(4) Не могат да бъдат членове на надзорния
съвет на едноличното акционерно дружество с
държавно участие наетите лица в дружеството.
Раздел VII
Задължения на органите на управление и кон-
трол на едноличните търговски дружества с
държавно участие в капитала
Чл. 23. Органите на управление и контрол на
едноличните търговски дружества с държавно
участие в капитала в 15-дневен срок след изти-
чането на всяко тримесечие и след приключва-
не на финансовата година представят на органа,
упражняващ правата на държавата в търговски-
те дружества с държавно участие в капитала,
писмен отчет за работата си—за резултатите от
изпълнението на бизнес програмата на дружес-
твото, за финансовото и икономическото състоя-
ние на дружеството, за съществуващите пробле-
ми и мерки за тяхното решаване.
Раздел VIII
Възлагане на управлението и контрола на ед-
ноличните търговски дружества с държавно
участие в капитала
Чл. 24. (1) Управлението на едноличните
търговски дружества с държавно участие в ка-
питала се възлага с договори за управление, склю-
чени между всеки член на управителния орган
на дружеството и органа, който упражнява пра-
вата на едноличния собственик на капитала.
(2) Контролът за изпълнението на учреди-
телния акт и за опазване имуществото на едно-
лично дружество с ограничена отговорност,
както и контролът върху дейността на управи-
телния съвет в еднолично акционерно друже-
ство се възлага с договори за контрол, сключе-
ни между всеки контрольор или член на над-
зорния съвет и органа, който упражнява права-
та на едноличния собственик на капитала.
(3) Преди сключването на договорите за
управление и контрол с лица, които работят в
държавната администрация, извън админист-
рацията на органа, упражняващ правата на ед-
ноличния собственик на капитала в съответно-
то предприятие, се изисква съгласието на рабо-
тодателя по основния трудов договор или на
органа по назначаването по служебното право-
отношение.
Чл. 25. Управлението на едноличните тър-
говски дружества с държавно участие може да
бъде възлагано и след провеждане на конкурс
при условия и по ред, определени от органа,
който упражнява правата на едноличния собс-
твеник на капитала.
Чл. 26. Договорите за управление и за конт-
рол в едноличните търговски дружества с дър-
жавно участие се сключват за срок до 3 години.
Чл. 27. (1) В договора за управление или за
контрол се определят:
1. правата и задълженията на страните;
2. размерът на възнаграждението и начинът
на плащането му;
3. отговорността на страните при неизпъл-
нение на договора;
4. основанията за прекратяване на договора.
(2) В договора за управление с членовете на
съвета на директорите, съответно на надзор-
ния и на управителния съвет, се посочват видът
и размерът на гаранцията, която те дават за
своето управление.
(3) Дадената гаранция се връща след прекра-
тяването на договора за управление и след реше-
нието на органа, който упражнява правата на
едноличния собственик на капитала на дружес-
твото за освобождаване от отговорност. Когато
гаранцията е била внесена в пари, на връщане
подлежат и лихвите върху внесената сума.